Diari Oficial de la Generalitat Valenciana


Sumari del DOGV 2454, del 21-02-1995 (1995/833895)

RESOLUCIÓ de 21 de novembre de 1994, del secretari general de la Conselleria de Cultura, per la qual es resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació Cultural Els Ports i el Maestrat.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2454

Data del DOGV
:   21-02-1995

Secció del DOGV
:   ALTRES DISPOSICIONS

Número del document
:   1995/833895


Data del document
:   21-11-1994

Organisme emissor
:   Conselleria de Cultura

Tipus de document
:   Resolució

RESOLUCIó de 21 de novembre de 1994, del secretari general de la Conselleria de Cultura, per la qual es resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació Cultural Els Ports i el Maestrat.   
Vist l'expedient iniciat a instància de Rogelio Tena Monforte, en nom i representació de la Fundació Cultural Els Ports i el Maestrat, d'acord amb els següents  
Fets  
Primer  
Emèrit Bono Martínez, com a conseller de Medi Ambient de la Generalitat Valenciana; Rogelio Tena Monforte, en representació dels ajuntaments de Villafranca del Cid, Atzeneta del Maestrat, Albocácer, Ares del Maestrat, Catí, Castell de Cabres, Castellfort, Cortes de Arenoso, Culla, Forcall, Herbés, Morella, Olocau del Rey, Palanques, la Puebla de Benifasar, Sant Mateu, Tírig, la Todolella, Vallibona, Villores, Zorita del Maestrazgo, Portell de Morella, Cinctorres, la Mata, Benassal, Xert, tots ells de Castelló, i el de la Sénia (Tarragona); Juan Ignacio de la Mata Gorostizaga, en representació de l'Empresa Nacional d'Electricitat, SA (ENDESA); Rafael Pardo Gutiérrez, en representació de l'associació Acció Ecologista Agró; Isabel Queral Ruano, en representació de l'associació Colla Ecologista de Castelló i ascar Tena García, en representació de l'associació Grup Ecologista de Vilafranca, amb data 13 de juliol de 1994, les institucions representades subscriviren un conveni en què, entre altres punts, s'acordava la creació d'una fundació i per això manifestaren expressament la voluntat de constituir una fundació cultural privada amb la denominació de Fundació Els Ports i el Maestrat, segons consta en l'escriptura pública de constitució d'aquesta entitat, autoritzada pel notari de València Vicent L. Simó Santonja, de 13 de juliol de 1994, amb número de protocol 4.011.  
Segon  
La fundació, sense intenció lucrativa, té per objecte:  
a) Impulsar i avaluar les actuacions de recuperació i millora ecològica en el territori d'acció preferent.  
b) Elaborar un programa d'inversions per a finançar projectes específics que comporten una millora de la infraestructura i dels serveis generals en el territori d'acció preferent, de nul o escàs impacte ambiental.  
c) Dinamitzar la promoció econòmica del territori d'acció preferent, mitjançant els corresponents programes sectorials a què es vincularan els diferents organismes i institucions de la Generalitat Valenciana i, si és el cas, de l'administració central.  
d) Estudi i aplicació, si s'escau, de tecnologies d'estalvi, eficàcia energètica i energia renovable que permeten que el territori d'acció preferent aconseguesca l'autosuficiència en les seues necessitats energètiques.  
Als efectes dels estatuts, i de tot allò que se'n derive, s'entendrà per territori d'acció preferent els termes municipals d'Ares del Maestrat, Castell de Cabres, la Puebla de Benifasar, Castellfort, Cinctorres, Forcall, Herbés, Villores, Zorita del Maestrazgo, Palanques, Morella, la Mata, la Tolodella, Olocau del Rey, Portell de Morella, Vallibona, la Sénia, Benassal, Catí, Xert, Atzeneta del Maestrat, Culla, Cortes de Arenoso, Albocácer, Sant Mateu, Villafranca del Cid i Tírig.  
La fundació podrà dur a terme el seu objectiu tant directament, com en col·laboració amb persones físiques o jurídiques, tant públiques com privades, i també mitjançant accions i campanyes.  
El Patronat, en els termes dels estatuts, concretarà i desplegarà els programes d'activitat encaminats a aconseguir els objectius fundacionals.  
Tercer  
Seran beneficiaris de la Fundació els habitants del territori d'acció preferent, en els termes que establirà el Patronat.  
El Patronat distribuirà discrecionalment els beneficis als qui, complint la condició anterior, es consideren mereixedors d'aquests beneficis. Ningú no podrà imposar al Patronat l'atribució de beneficis a persones determinades.  
Tot això, d'acord amb el marc que establesca la normativa aplicable vigent.  
Quart  
La dotació inicial de la fundació, segons consta en l'article 19 dels estatuts de la fundació, s'estableix en un milió quatre mil pessetes (1.004.000 pessetes).  
Cinqué  
El patronat de la fundació, d'acord amb els estatuts, és l'òrgan de representació i govern i estarà integrat per 12 membres:  
a) 3 designats pels ajuntaments dels municipis del territori d'acció preferent de la fundació, a través dels seus respectius alcaldes.  
b) 3 designats per la Generalitat Valenciana.  
c) 3 designats per l'Empresa Nacional d'Electricitat, SA (ENDESA)  
d) 3 designats per les següents associacions ecologistes: Acció Ecologista Agró, Colla Ecologista de Castelló i Grup Ecologista de Vilafranca.  
D'entre els membres del Patronat, i en els termes que estableixen aquests estatuts, s'elegiran un president, tres vicepresidents, un secretari i un tresorer.  
Els patrons cessaran per les causes previstes en dret, i a més quan així ho acorde qui els designaren. En cas de vacant de patró, la provisió, la realitzarà qui haja designat el patró cessat.  
El Patronat, que queda constituït en l'acte de la carta constitucional, estarà integrat per les persones designades pels compareixents, en les representacions damunt expressades i que són les següents:  
1. Patrons designats pels ajuntaments: Rogelio Tena Monforte, alcalde de Villafranca del Cid; Manuel Ferreres Ferreres, alcalde de Sant Mateu i Víctor Gimeno Sanza, alcalde de la Sénia.  
2. Patrons designats per la Generalitat Valenciana: Joaquim Puig i Ferrer, director del Gabinet del President de la Generalitat Valenciana; Vicente Yusá Pelechá, director general de Recursos Forestals de la Conselleria de Medi Ambient de la Generalitat Valenciana i Eladio Arnalte Alegre, director general de Producció Agrària de la Conselleria d'Agricultura de la Generalitat Valenciana.  
3. Patrons designats per ENDESA: Juan Ignacio de la Mata Gorostizaga, Andrés-Germán Jurado Delgado i Antonio Durán López.  
4. Patrons designats per les associacions ecologistes: ascar Tena García, Joan Llinares Gómez i José Antonio CasaÑ Ferrer.  
També consten en la carta constitucional els càrrecs que han d'exercir els patrons i que s'expressen tot seguit:  
\* President: Rogelio Tena Monforte.  
\* Vicepresidents: Joaquim Puig i Ferrer, Juan Ignacio de la Mata Gorostizaga i Joan Llinares Gómez.  
 \* Vocals: Manuel Ferreres Ferreres, Víctor Gimeno Sanz, Vicente Yusá Pelechá, Eladio Arnalte Alegre, Andrés-Germán Jurado Delgado, Antonio Durán López, ascar Tena García i José Antonio CasaÑ Ferrer.   
\* Secretari: òscar Tena García.  
\* Tresorer: Vicente Yusá Pelechá.  
Tots ells han acceptat els càrrecs, de caràcter gratuït, en la forma reglamentària, tret del Sr. Durán, que ho farà oportunament.  
Sisé  
La resta de l'articulat estatutari regula les altres qüestions que conté el text reglamentari: organització i atribució dels òrgans de govern, obligació de retre comptes al protectorat i previsió per al cas d'extinció de la fundació.  
Consideracions jurídiques  
Primera  
La Constitució Espanyola recull en el títol I, capítol II, secció II, article 34, el dret de fundació per a fins d'interés general.  
Segona  
L'article 1.1 del Reglament de 21 de juliol de 1972 (BOE de 30 d'octubre), diu que tindran caràcter de fundacions culturals privades els patrimonis autònoms destinats primordialment pels fundadors a l'educació, la investigació científica i tècnica i administrats sense intenció lucrativa per les persones a qui correspon el seu govern, circumstàncies que concorren en aquest cas.  
Tercer  
La carta fundacional i els estatuts que conté l'escriptura pública de 29 de desembre de 1993, amb número de protocol 6.626, i amb les modificacions dels estatuts, segons els acords presos en la reunió del Patronat de 27 de juliol d'enguany, continguts en el certificat que l'acompanya i elevats a document públic davant la notària de Villafranca del Cid Maria Jesús López Tena, el 17 d'octubre de 1994, amb número de protocol 216; compleixen els requisits bàsics de l'article 1 del Reglament de 21 de juliol de 1972 i les prescripcions dels articles 6, 7 i 84 del seu text, i per això la Fundació Els Ports i el Maestrat pot ser reconeguda d'interés públic i classificar-se com de promoció, atés l'objecte que persegueix segons l'article 2 dels estatuts.  
Cinquena  
L'expedient ha sigut tramitat a través del Servei de Fundacions de la Conselleria de Cultura, i aquesta és la competent per a resoldre'l en virtut de les atribucions que té conferides pel Decret 113/93, de 26 de juliol, del Govern Valencià (DOGV número 2.080, de 2 d'agost de 1993).  
Vistos la Constitució vigent, el Reglament de les Fundacions Culturals Privades de 21 de juliol i les altres disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV número 2101, de 13 de setembre de 1993), resolc:  
Primer  
Reconéixer, classificar i inscriure com a fundació cultural privada de promoció la denominada Fundació Els Ports i el Maestrat, amb domicili a Morella, Fàbrica Giner.   
Segon  
Aprovar els estatuts de 13 de juliol de 1994, modificats pels de 17 d'octubre del mateix any, per què s'ha de regir la fundació.  
Tercer  
Aprovar el nomenament del primer patronat segons figura en l'escriptura de constitució i en el punt 5 de la part expositiva d'aquesta resolució, després que s'han acceptat els càrrecs, de caràcter gratuït, en la forma reglamentària.  
Contra aquesta resolució, que posa fi a la via administrativa, podrà interposar-s'hi un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació.  
Per a a la interposició del recurs, caldrà que abans el recurrent ho comunique a aquest òrgan.  
Tot això, d'acord amb els articles 58 i següents de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de novembre de 1994.- El secretari general de la Conselleria de Cultura: Vicent Todolí i Femenia.